|  |  |  |
| --- | --- | --- |
| **בנק ישראל**דוברות והסברה כלכלית | C:\Users\U240\AppData\Local\Microsoft\Windows\INetCache\Content.Word\Logo Bank of Israel 2 color.jpg | ‏ירושלים, י"ב, בתשרי התשפ"ה‏‏14 אוקטובר 2024 |

הודעה לעיתונות:

# הקצאת קוד זיהוי לספק שירותי תשלום חוץ בנקאי-

# אישור הקצאת קודי זיהוי עבור- יופיי סליקה בע"מ

זיהוי המשתתפים במערכת הפיננסית בישראל מבוצע באמצעות קוד זיהוי ייחודי לכל גוף (מוכר כיום כ"**קוד בנק**") המורכב משני תווים. בנק ישראל מעדכן על הקצאת קוד זיהוי נוסף לחברת פינטק (FinTech) אשר נמצאת בתהליך של חיבור למערכות התשלומים בישראל.

צעד זה עומד בקנה אחד עם יתר הצעדים שקידם בנק ישראל לטובת פתיחת הגישה לשחקנים חוץ בנקאיים וקידום התחרות בשוק התשלומים, כך שחברות פינטק יוכלו לפעול באופן ישיר ועצמאי במערכות התשלומים המפוקחות בישראל, תוך צמצום התלות בבנקים. קוד הזיהוי מאפשר לחברות פינטק להקצות מספר חשבון תשלום ללקוחותיהם וכן מאפשר למשתתפים אחרים במערכות התשלומים לזהות אותם באופן ייחודי.

**עודד סלומי, מנהל מחלקת מערכות תשלומים וסליקה**: "הגופים החדשים שצפויים להשתתף במערכות התשלומים יתרמו בהגברת תחרות, צמצום הריכוזיות בשוק הפיננסי, פיתוח של פתרונות תשלומים מתקדמים וחדשניים, ייעול תהליכים ושירותים עסקיים והוזלת עלויות לטובת ציבור הצרכנים ובתי העסק בישראל".

להלן מספר קוד הזיהוי שהוקצה לחברת **יופיי סליקה בע"מ**: **85**.